Der er førstehjælpstelt, storkøkken, vaskeri og en helt masse andre funktioner på Dana Cup i Hjørring, som løber af stablen i denne uge. Og der er 1000 frivillige, til at holde det hele kørende, så de over 30.000 spillere og pårørende ikke mangler noget under deres besøg. Og der er travlt alle stederne. - Der var rimelig ro på igår. Der havde vi kun 150 igennem skadesteltet, fortæller Jette Nordberg, der er frivillig i førstehjælpsteltet. I vaskeriet er der 14 frivillige og en helt masse vaskemaskiner igang. - Det er ikke industrimaskiner, så det tager lidt tid. Der er fuld skrue på de maskiner her hele tiden, lyder det fra Pia Sommergren, der er udstationeret i vaskeriet. Se indslaget ovenfor og mød også de frivillige i køkkenet, der skal sørge for mad til flere tusinde sultne maver.
Overalt på Dana Cup, finder man frivillige, der holder turneringen godt kørende.